ভারতীয় অলিম্পিক অ্যাসোসিয়েশন

**ভারতীয় অলিম্পিক অ্যাসোসিয়েশন** (; এছাড়াও সংক্ষেপে আইওসি কোড **আইএনডি** দ্বারা পরিচিত) হলো ভারতের জাতীয় অলিম্পিক কমিটি। এই সংস্থাটির ১৯২৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ভারতের নতুন দিল্লিতে অবস্থিত।

বর্তমানে ভারতীয় অলিম্পিক অ্যাসোসিয়েশনের সভাপতির দায়িত্ব পালন করছেন ঊষা পিলাভুল্লাকান্দি, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রধুরমন আইয়ার।

## ইতিহাস
১৯২০ এবং ১৯২৪ খ্রিষ্টাব্দে ভারতের অলিম্পিকে অংশগ্রহণের পটভূমিকায় ভারতীয় অলিম্পিক অ্যাসোসিয়েশনের জন্ম হয়। ১৯২০ গেমসের পর, যে কমিটি এই গেমসের জন্য দল পাঠিয়েছিল, তারা আলোচনায় বসে এবং স্যার দোরাবজি টাটার পরামর্শে ড. নোরেন (ওয়াইএমসিএ ভারত- এর শারীরিক শিক্ষা পরিচালক) কে আমন্ত্রণ জানানো হয় সম্পাদকের পদ অলঙ্কৃত করার জন্যে, অস্থায়ী ভারতীয় অলিম্পিক কমিটির এ এস ভাগওয়াত এর সাথে, তৎকালীন ভারতীয় অলিম্পিক কমিটি; স্থির হয় স্যার ডোরাব টাটা সংগঠনের সভাপতি হিসাবে কাজ করে যাবেন। এর পরে ১৯২৩ -২৪ সালে অস্থায়ী অলিম্পিক কমিটি গঠিত হয় এবং ১৯২৪ এর ফেব্রুয়ারি মাসে অনুষ্ঠিত হয় অল ইন্ডিয়া অলিম্পিক গেমস যা পরবর্তী কালে ন্যাশনাল গেমস অফ ইন্ডিয়া নামে পরিচিত হয়। এই গেমগুলি থেকে আটজন ক্রীড়াবিদকে নির্বাচন করা হয় ১৯২৪ সালের প্যারিস অলিম্পিকে ভারতের প্রতিনিধিত্ব করার জন্য, ম্যানেজার হ্যারি ক্রো বাকের সাথে। এই ঘটনা ভারতের ক্রীড়া উন্নয়ন এবং প্রাতিষ্ঠানিকীকরণের জন্য উদ্দীপনা প্রদান করে। অবশেষে ১৯২৭ সালে ভারতীয় অলিম্পিক অ্যাসোসিয়েশন (আইওএ) নির্মিত হয় হ্যারি ক্রো বাক এবং ড. এ. জি. নোরেনএর উদ্যোগে। এই ক্রীড়া আন্দোলনের জন্যে অর্থসহায়তা এবং অন্যান্য কাজের পক্ষে স্যার দোরাবজি টাটা গুরুত্বপূর্ণ ছিলেন এবং তিনি ভারতীয় অলিম্পিক অ্যাসোসিয়েশনের প্রথম সভাপতি নির্বাচিত হন ১৯২৭ সালে। ভারতীয় অলিম্পিক অ্যাসোসিয়েশনের প্রথম সম্পাদক নির্বাচিত হন ড.নোরেন এবং জি. ডি. সোন্ধি নির্বাচিত হন প্রথম সহকারী সম্পাদক; ১৯৩৮ সালে ড.নোরেন পদত্যাগ করলে জি. ডি. সোন্ধি এবং এসএম. মঈনুল হক ভারতীয় অলিম্পিক অ্যাসোসিয়েশন সম্পাদক এবং যুগ্ম  সম্পাদক নির্বাচিত হন। ভারতীয় অলিম্পিক অ্যাসোসিয়েশনের জন্ম হওয়ার পরে, বাক এবং ড. নোরেন সারা ভারত জুড়ে পরিভ্রমণ করেন এবং অনেক রাজ্যকে সাহায্য করেন তাদের অলিম্পিক সংগঠন সংগঠিত করার জন্যে। ১৯২৭ সালে ভারতীয় অলিম্পিক অ্যাসোসিয়েশন গঠনের বছর থেকে আনুষ্ঠানিকভাবে এটি আন্তর্জাতিক অলিম্পিক কমিটি দ্বারা ভারতের জাতীয় অলিম্পিক সংস্থা হিসাবে স্বীকৃত হয়। ১৯২৮ সালে, পাটিয়ালার মহারাজা মহারাজা ভূপেন্দ্র সিংহ ভারতীয় অলিম্পিক অ্যাসোসিয়েশনের সভাপতি পদে অধিষ্ঠিত হন।

১৯২৭ সালে ভারতের বহু-ক্রীড়ার সর্বোচ্চ সংস্থা হিসেবে ভারতীয় অলিম্পিক অ্যাসোসিয়েশন প্রতিষ্ঠিত হয়েছে। দোরাবজি টাটা এই সংস্থার প্রথম সভাপতির দায়িত্ব পালন করেছেন, যিনি ১৯২৭ হতে ১৯২৮ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার পূর্বেই ভারত ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আই ও এ সভাপতি দের তালিকা

## আই ও এ সাধারণ সম্পাদকদের তালিকা

## আই ও এ কার্যকরী সমিতি

২০১৭ থেকে ২০২১ সালের জন্য আইওএ নির্বাহী কমিটি নিম্নরূপঃ

## রাজ্য অলিম্পিক অ্যাসোসিয়েশন সমূহ
#আন্দামান ও নিকোবর স্টেট অলিম্পিক অ্যাসোসিয়েশন
#অন্ধ্র প্রদেশ অলিম্পিক অ্যাসোসিয়েশন
#অরুণাচল প্রদেশ অলিম্পিক অ্যাসোসিয়েশন
#আসাম অলিম্পিক অ্যাসোসিয়েশন
#পশ্চিমবঙ্গ অলিম্পিক অ্যাসোসিয়েশন
#বিহার অলিম্পিক অ্যাসোসিয়েশন
#চন্ডিগড় অলিম্পিক অ্যাসোসিয়েশন
#ছত্তিশগড় অলিম্পিক অ্যাসোসিয়েশন
#দিল্লি অলিম্পিক অ্যাসোসিয়েশন
#দিউ-দমন অলিম্পিক অ্যাসোসিয়েশন
#গোয়া অলিম্পিক অ্যাসোসিয়েশন
#গুজরাত রাজ্য অলিম্পিক অ্যাসোসিয়েশন
#হরিয়ানা অলিম্পিক অ্যাসোসিয়েশন
#হিমাচল প্রদেশ অলিম্পিক অ্যাসোসিয়েশন
#জম্মু ও কাশ্মীর অলিম্পিক অ্যাসোসিয়েশন
#ঝাড়খণ্ড অলিম্পিক অ্যাসোসিয়েশন
#কর্ণাটক অলিম্পিক অ্যাসোসিয়েশন
#কেরল অলিম্পিক অ্যাসোসিয়েশন
#মধ্য প্রদেশ অলিম্পিক অ্যাসোসিয়েশন
#মহারাষ্ট্র অলিম্পিক অ্যাসোসিয়েশন
#মণিপুর অলিম্পিক অ্যাসোসিয়েশন
#মেঘালয় রাজ্য অলিম্পিক অ্যাসোসিয়েশন
#মিজোরাম অলিম্পিক অ্যাসোসিয়েশন
#নাগাল্যান্ড অলিম্পিক অ্যাসোসিয়েশন
#ওড়িশা অলিম্পিক অ্যাসোসিয়েশন
#পুদুচেরি অলিম্পিক অ্যাসোসিয়েশন
#পাঞ্জাব অলিম্পিক অ্যাসোসিয়েশন
#রাজস্থান অলিম্পিক অ্যাসোসিয়েশন
#সিকিম অলিম্পিক অ্যাসোসিয়েশন
#তামিল নাড়ু অলিম্পিক অ্যাসোসিয়েশন
#অলিম্পিক অ্যাসোসিয়েশন অফ তেলেঙ্গানা
#ত্রিপুরা রাজ্য অলিম্পিক অ্যাসোসিয়েশন
#উত্তরাখন্ড অলিম্পিক অ্যাসোসিয়েশন
#উত্তর প্রদেশ অলিম্পিক অ্যাসোসিয়েশন
# সার্ভিসেস স্পোর্টস কন্ট্রোল বোর্ড

## জাতীয় ক্রীড়া পরিষদ
জাতীয় ক্রীড়া ফেডারেশনগুলিকে দুটি শ্রেণিতে শ্রেণীভুক্ত করা হয়েছে যেমন: অলিম্পিক ক্রীড়া এবং অন্যান্য স্বীকৃত ক্রীড়া
### আই ও সি চিরস্থায়ী ক্রীড়া সমূহ

### আই ও সি শীতকালীন অলিম্পিকের ক্রীড়া সমূহ

### আইওসি স্বীকৃত ক্রীড়া সমূহ

নিম্নলিখিত ক্রীড়া সমূহ আইওসি কর্তৃক স্বীকৃত জাতীয় ক্রীড়া ।

### অন্যান্য
নিম্নলিখিত ক্রীড়া সমূহ আই ও সি কর্তৃক স্বীকৃত নয় ক্রীড়া হিসেবে।

## বিতর্ক

২৬ এপ্রিল ২০১১ তারিখে, সভাপতি সুরেশ কালমাডির গ্রেপ্তারের পর বিজয় কুমার মালহোত্রা ৫ ই ডিসেম্বর ২০১২ পর্যন্ত আইওএ'র ভারপ্রাপ্ত সভাপতি ছিলেন ।  ললিত ভানোটের সেক্রেটারি জেনারেল হিসাবে নির্বাচন ছিল বিতর্কিত কারণ তার বিরুদ্ধে কমনওয়েলথ গেমস কেলেঙ্কারির ঘটনায় জড়িত থাকার অভিযোগ ছিল ।

৪ই ডিসেম্বর ২০১২ তারিখে, আন্তর্জাতিক অলিম্পিক কমিটি আইওএর দুর্নীতি, সরকারি হস্তক্ষেপ এবং আইওসি নির্দেশিকা অনুসরণ না করার অভিযোগে আইওএকে নির্বাসিত করে।আইওএ'র বেশ কয়েকজন সদস্য কমনোয়েলথ গেমস কেলেঙ্কারি তে যুক্ত থাকার অভিযোগে অভিযুক্ত করা হয়। আইওএ কে আনুষ্ঠানিকভাবে নিষিদ্ধ করা হয়েছিল তাদের নির্বাচনে অলিম্পিক চার্টার অনুসরণ করার পরিবর্তে ভারতীয় সরকারের ক্রীড়া কোড অনুসরণ করার জন্যে। দিল্লি হাইকোর্টের নির্দেশের কারণে আইওএর নির্বাচন ভারতীয় ক্রীড়া কোডের অধীনে নির্বাচন অনুষ্ঠিত হয় ।

১৫ মে ২০১৩ তারিখে, আন্তর্জাতিক অলিম্পিক কমিটি (আইওসি) ভারতীয় অলিম্পিক অ্যাসোসিয়েশন (আইওএ)এর উপর নিষেধাজ্ঞা তুলে নেয়ার সিদ্ধান্ত নেয় কারণ ভারতীয় সরকার ও ক্রীড়া সংস্থার প্রতিনিধিরা আইওসি কর্মকর্তাদের সাথে আলোচনা করে একটি চুক্তিতে আসেন । তা সত্ত্বেও ২০১৪ সালের শীতকালীন অলিম্পিক। ২০১৪ অলিম্পিকে তিনজন ভারতীয় ক্রীড়াবিদ জাতীয় পতাকার অধীনে প্রতিযোগিতায় অংশ নিতে পারেননি।
অবশেষে আইওএ'র প্রধান নির্বাচন করার জন্য একটি নির্বাচন অনুষ্ঠিত হয় 9 ফেব্রুয়ারি। 
অভয় সিং চৌতালা এবং ললিত ভানোট অযোগ্য বিবেচিত হন তাদের বিরুদ্ধে আদালতের অভিযোগ থাকার কারণে। পরিবর্তে, 
ওয়ার্ল্ড স্কোয়াশ ফেডারেশন এর তৎকালীন সভাপতি নারায়ণা রামচন্দ্রন আই ও এ র সভাপতি নির্বাচিত হন ।

১১ ই ফেব্রুয়ারি ২০১৪ তারিখে, আন্তর্জাতিক অলিম্পিক কমিটি ভারতীয় অলিম্পিক অ্যাসোসিয়েশনের উপর থেকে নিষেধাজ্ঞা প্রত্যাহার করে নেয়। ফলস্বরূপ, ১৪ মাস পর ভারত অলিম্পিকে ফিরে আসে ।

## অলিম্পিক পদকজয়ী

## আরও দেখুন
* অলিম্পিকে ভারত

## তথ্যসূত্র

## বহিঃসংযোগ
*  
* এএনওসিতে ভারতীয় অলিম্পিক অ্যাসোসিয়েশন 
* অলিম্পিডিয়ায় ভারতীয় অলিম্পিক অ্যাসোসিয়েশন 
* অলিম্পিক.কমে ভারতীয় অলিম্পিক অ্যাসোসিয়েশন 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে ভারত
বিষয়শ্রেণী:ভারতের ক্রীড়া পরিচালনা পরিষদ
বিষয়শ্রেণী:১৯২৭-এ ভারতে প্রতিষ্ঠিত
বিষয়শ্রেণী:১৯২৭-এ প্রতিষ্ঠিত ক্রীড়া সংস্থা